University of the Assumption

Ing University of the Assumption (U.A.) metung yang privadu ampong Catolicung universidad ning Arquidiocesis a atiu king Lakanbalen ning San Fernando, Pampanga, Filipinas. Mitátag ya kanitang Enero 12, 1963. Ya kabud a universidad a Catolicu ning metung a arquidiocesis king Filipinas ampo king Asia.

Amlat
Aniang minuna, Assumption Junior College ing lagiu ning universidad, at atiu king katlung pisu (third floor) ning Gusaling Assumpta king kabalenan ning San Fernando. Panibalan neng Sr. Gunfrida Schneyer, O.S.B. ing eskuela, a yang Superior ning Community of Missionary Benedictine Sisters of Tutzing (Alemania). Maki 275 (aduang dalan pitumpulu't lima) yang magaral ing colegiu aniang magumpisa ya. Deng mumunang kursu yampang na ila pin deti: Bachelor of Arts, Bachelor of Science in Commerce, Bachelor of Science in Education, ampong Bachelor of Science in Elementary Education.  

Aniang 1965, minalis ya king kasalungsungan nang lugal king Unisite Subdivision king Barangay Del Pilar ing colegiu. Aniang panaun a ita, bukud mung ing Puno Hall ing gusaling makatikdo king campus. Kanita yang banuang 1965 oficial a mekilala antimong Assumption College of Pampanga iting institusion.

Pari ya ing tinalan king eskuela kaibat ning pamagbayu ning kapanibalan kanitang 1966. Ikit ning administasiun nang Rev. Fr. Aniceto M. Franco, a decanu ampong rector ketang panaun a ita, ing pamangailangan a mitátag escuelang secundaria ampong elementaria king campus. Sinaup la king pamanibala kareng aduang departamentu di Sr. Mary Philip Ryan, O.P. ampo reng Madreng Dominican ning Our Lady of Remedies. I Sr. Mary Philip Ryan ing superiora ning comunidad a Dominicanu, at maragul ing karelang papil da reng kayanib na niting comunidad king pamanibala ampong pamanuru king institusion. Miragdag ya kareng sadiang cursung yampang ning escuela ing Bachelor of Science in Civil Engineering kantiang 1969. Mitikdo la murin deng Gusaling Ryan ampong Benedictine ampo ing gymnasium aniang panaun a manibala ya i Fr. Franco. 

I Rev. Fr. Octavio M. Ramos ing meging mumunang pamuntuk ning colegiu kanitang 1974. Aniang terminu na, penigobran na ing pamangilala da reng karagdagan a cursu, alimbawa deng Bachelor of Science in Nursing, Bachelor of Science in Nutrition and Dietetics, Bachelor of Science in Industrial Engineering, ampong Bachelor of Science in Architecture. Mitátag ya ing Escuelang Pang-graduadu (Graduate School), a maki cursung Master of Arts in Education ampong Master in Business Administration. Ba yang pakibatan ing pamangailangan kareng mangakuyad a cursu, miragdag la reng  Government Accounting ampong Junior Secretarial. Pigkalubanan neng estadu antimong universidad ing institusion kanitang 1980: opisial yang meging University of the Assumption aniang Marzu 19, 1980.     

Aniang panaun a pamuntuk ya i Fr. Ramos, miragdagan yang mayap ing bilang da reng magaral, at meragul ya ing campus uli ning pamitikdo kareng makatuking gusali:
Nutrition building
Grade School building, currently known as the Rev. Msgr. Octavio  M. Ramos building 
Msgr. Guerrero building which houses the University Chapel
Archbishop Oscar V. Cruz Museum and Archives 
Multi-Purpose Hall
Ryan Hall extension
Puno Hall extension
Alumni building
Post Office
Waiting Shed 

King lalam ning pamanibala nang Fr. Ramos, mepili ya ing universidad antimong karinan ning Regional Staff Development Center, ing Nutrition Center, ing Decentralized Learning Resource Center, ampo ing Educational Development Implementation Task Force for Region III. Miyumpisan ya murin ketang kayang terminu ing Outreach Ministry.

Aniang 1986, i Rev. Fr. Cenovio M. Lumanog, Ph.D.ing tildu nang pamuntuk ning kanita Arzobispo Oscar V. Cruz, J.C.D., D.D. Kanitang kapanaunan na, pigkalub ning Department of Education, Culture and Sports ing kapaintulutan a miyampang Doctoradu king Pamanuru (Doctorate Degree in Education), aniang Junio 13, 1988.

Tildu neng pamuntuk Arzobispo Paciano B. Aniceto D.D. i Most Rev. Jesus C. Galang, D.D., a kanita Auxiliary Bishop ning San Fernando, kanitang 1990. Aniang panaun a makalukluk ya, mitikdo ya ing gusaling Archbishop V. Cruz ampo ing Aklatan. Kanita ya murin miragdag kareng cursung yampang ning universidad ing Bachelor of Science in Accountancy.

I Rev. Fr. Msgr. Ricardo Jesus T. Serrano ing linukluk a pamuntuk aniang 1992. Aniang umpisa ning kayang terminu, mitikdo yang paniabat king lahar ampo king albug. Miragdag la reng makatuking cursu kareng kareng yampang ning univesidad: Masters degree in Public Administration; Bachelor of Science in Hotel and Restaurant Management; Bachelor of Arts in Interior Design; Bachelor of Science in Commerce a maki major king computer science; ampong Master of Education a maki majors king Early Childhood, Mathematics, ampong English.

King lalam ning pamang-giya nang Fr. Serrano, melarin ya't mibayu ing gusaling Grade School, at megi yang gusaling atlung pisu. Peparagul de ba yang mika atlung ambi (three wings), ing Msgr. Lumanog Building, ing Msgr. Ramos Building, ampo ing Franco Building. Bang pakibatan ing pamangailangan ning daragul a bilang da reng magaral, megamit la reng kuartu king Archdiocese of San Fernando building (ASF) and the Diocese of San Fernando building (DSF) para kareng computer laboratory,  modern  typing, ampong lecture room. Mika maragul muring pamagbayu king Archbishop Cinense Gymnasium. Kayabe la king pamagbayu ning campus deng aduang karagdagang audio-visual room, metung a Internet Center, deng computer room ampong mapilan a multimedia classroom. Miragdag ya ing metung a tennis court ampong mini clubhouse ba lang miragdagan deng pasilidad para king pasiknangan (sports) king escuela.    

Aniang bayung milenariu, megi yang kayanib ning Philippine Association of Accredited Schools, Colleges and Universities (PAASCU) ing University of the Assumption, at aniang 2002, king pigkalubanan da lang Level 2 Accreditation deng cursung Liberal Arts, Education, Commerce, Accountancy ampong Nursing, ampo reng curriculum a elementaria ampong secundaria. 

Miyabe ya kareng matas dili ranggung pipagaralan king labuad (region) ing Escuelang Gradua ning universidad agpang kareng resulta ning Evaluation of Graduate Education in the Philippines (EGEP) a penibalan dang miyantabe ning Commission on Higher Education (CHED) ampo ning Fund for Assistance to Private Education (FAPE) manibat kanitang Julio 2003 anggang Setiembre 2004. 

Aniang Agosto 2005, metanggap ya ing aplicaciun ning universidad a miyampang king Bachelor of Science in Biology (Pre-Med), ampong Bachelor of Science in Mathematics manibat king banuang academicung 2006-2007.

Under his administration, he was able to construct a new High School building, whose enrollment was declining at the time.
Lalam ning kayang pamanibala, mika bayung gusaling High School, a mibababa ing bilang da reng magaral aniang panaung ita.

As of May 30, 2007 Rev. Fr. Msgr. Ricardo Jesus T. Serrano,  was removed as president of the university. 
Miyalilan ya i Rev. Fr. Msgr. Ricardo Jesus T. Serrano aniang Mayo 30, 2007 antimong pamuntuk ning universidad.

I Most Reverend Roberto C. Mallari, D.D., Auxiliary Bishop of San Fernando, ing menibala king universidad manibat aniang Junio 18, 2007. Ing pamibabo ning moralidad ampo reng pamipaulagang Catolicu ing babie diwa king kayang pamanibala.

Pamagaral (Academics) 
Ing University of the Assumption atin yang limang colegiung academicu: 
 School of Technological Studies 

 Architecture & Interior Design 

 School of Business  

 School of Arts and Sciences

 College of Education 

 College of Nursing

Titulu ampong Cursung Miyayampang

Cursu king Colegiu 
School of Business 
 Bachelor of Science in Business Administration Majoring in:

 Bachelor of Science in Hotel and Restaurant Management
 Bachelor of Science in Accountancy
 Bachelor of Science in Office Administration

College of Education 
Bachelor of Elementary Education with areas of specialization in:

 Bachelor of Secondary Education with areas of specialization in:

School of Technological Studies 
 Bachelor of Science in Architecture
 Bachelor of Science in Interior Design
 Bachelor of Science in Civil Engineering
 Bachelor of Science in Industrial Engineering
 Bachelor of Science in Computer Engineering
 Bachelor of Science in Mathematics
 Bachelor of Science in Computer Science

School of Arts and Sciences 
 Bachelor of Arts in Mass Communication
 Bachelor of Science in Psychology
 Bachelor of Science in Biology (Pre-Med)

College of Nursing 
 Bachelor of Science in Nursing

Cursung Pang-graduadu 
Masters in Business Administration (MBA)
Master in Public Administration (MPA)
Master of Arts in Education (MAED)with areas of specializations in:

Master of Arts in Theological Studies'''

 Programang Post Graduate Doctor of Philosophy in Education (Ph.D.) Major in Educational Management Aguman da reng Magaral 

University of the Assumption Central Student Council (UACSC)
AB-Economics Society (ECOSOC)
AB-Psychology Society (PSYCHSOC)
Assumption Architecture Associates (AAA)
Business Management Association of the Assumption (BMAP)
Citizen's Drug Watch (CDW)
College of Computer Science Council (CCSC)
College Red Cross Youth Council (CRCYC)
Commerce College Council (CCC)
Computer Society (COMSOC)
Council of Hotel and Restaurant Management Students (CHARMS)
Education Student's Association (ESA)
Engineering Student's Organization (ESO)
Junior Philippine Institute of Accountants (JPIA)
Mass Communications Students Association (MSCA)
Nursing Student Council (NSC)
Philippine Institute of Civil Engineers (PICE)
Philippine Institute of Industrial Engineers (PIIE)
Society of Liberal Arts Students (SLAS) 
UA English Society (ENGSOC)
UA Student Assistance Organization (UASAO)
UA Student Grantees Association (UASGA) which includes: 

Aguman a Pang-relihiun king lalam ning Director of Campus and Outreach Ministry 

Apostolate for the Aged (Bahay Pag-ibig)
Catechetical Ministry 
CFC Youth for Christ (YFC)
Commentators-Lectors Guild (COMLEC)
Christ's Youth in Action (CYA)
Hospital Ministry
Knights of the Alter
Prison Apostolate
Street Children
Youth Community Service Club

 Pamiagum Kayanib ya ing University of the Assumption kareng makatuking kikilalanan a aguman a propesional a pambangsa:'''

 ACUP – Association of Catholic Universities of the Philippines
 APSA – Association of Private Schools and Administrators
 ASPAF – Association of Schools of Public Administration in the Philippines, Inc.
 CDCE – Council of Deans of the College of Education
 CEAP – Catholic Educational Association of the Philippines
 CEM – Center for Educational Measurement
 COCOPEA – Coordinating Council of Private Educational Associations
 COHREP – Council of Hotel and Restaurant Educators of the Philippines
 GCP – Guidance Circle of the Philippines
 HRAP – Hotel & Restaurant Association of the Philippines
 PAARLNET – Philippine Association for Academic Research Library Network
 PAASCU – Philippine Accrediting Association of Colleges and Universities
 PACSB – Philippine Association of Colleges and Schools of Business
 PACU – Philippine Association of Colleges and Universities
 PAFTE – Philippine Association for Teacher Education
 PAGE – Philippine Association of Graduate Education
 PAP – Psychological Association of the Philippines
 PHILACAD – Philippine Association of Private Schools and Administrators
 PICPA – Philippine Institute of Certified Public Accountants
 PNA – Philippine Nurses Association
 PPC – Philippine Psychological Corporation
 PSERE – Philippine Society of Educational Research and Evaluation
 PSITE - Philippine Society of Information Technology Educators
 REDTI – Research and Educational Development Technological Institute
 UAP – United Architects of the Philippines

Dalerayan
 University of the Assumption http://www.ua.edu.ph

Suglung palual
University of the Assumption Official Website 
University of the Assumption High School Alumni 1980 Website 
Regina - The Official Student Publication of the University of the Assumption
Ding Universidad at Colegiu king Filipinas